Corn FIFA an Domhain 2022. Craobhchomórtais sacair is ea Corn FIFA an Domhain 2022, ar siúl i gCatar ón 20 Samhain go dtí 18 Nollaig 2022 agus 32 foireann idirnáisiúnta páirteach sa chomórtas. Ba é Catar an chéad tír Arabach a eagróidh Corn an Domhain.
Peil.
Sa chluiche ceannais, chaill an Fhrainc i gcoinne na hAirgintíne ar 18 Nollaig 2022. Tháinig deireadh leis an gcluiche le ciceanna pionóis agus fuair an Airgintín ceithre phionós ar dhá phionós na Fraince. 
Bhí comhscór 3-3 idir an dá fhoireann tar éis am breise. Bhain stair leis an gcluiche mar an chéad chluiche ceannais Chorn an Domhain agus scóráil imreoirí ag an dá fhoireann ar a laghad faoi dhó. Ba iad Kylian Mbappe na Fraince agus Lionel Messi ón Airgintín na himreoirí sin. 
Rinne an comórtas an stair freisin mar go bhfuarthas an líon is mó cúl riamh, agus Kylian Mbappe ag scóráil an dara cúl is céad seachtó. 
Bhuaigh an Chróit ar Mharacó ar 17 Nollaig 2022 chun an tríú háit a bhaint amach. 
Conspóidí.
Bhí conspóid ag baint leis an gcomórtas ó thús deireadh, agus is amhlaidh a bhí sé sa chluiche ceannais. Maisíodh Messi le róba dubh, comhartha traidisiúnta Araibise de mheas, ach féachann roinnt daoine air mar rud dímheasúil.
Mealladh.
Bhí conspóid mhór ag baint leis an gcomórtas ó fógraíodh sa bhliain 2014 gur i gCatar a bheadh sé ar siúl. Bhí íocaíochtaí rúnda, is cosúil, déanta ag Catar leis an gCorn Domhanda 2022 a mhealladh chun na tíre. Bhí cur i gcéill sa phróiseas ar fad. Sa bhliain 2022, cúisíodh Sepp Blatter agus Michel Platini as calaois.
Cearta daonna.
Dúirt daoine áirithe nach raibh sé ceart a bheith ar nós cuma linn faoi chearta an duine mar gheall ar chomórtas peile. 
Bhí sé i gceist ag seacht dtír go gcaithfeadh a gcaptaein an banda 'OneLove' chun aird a tharraingt ar na ceisteanna eitice a bhaineann leis an gcomórtas. Ach bhí na foirne róchladhartha le triail a bhaint as. Socraíodh nach gcaithfí an banda nuair a bhagair FIFA go ngearrfaí pionóis ar fhoirne a dhéanfadh a leithéid, ag áireamh cárta buí don chaptaen.
FIFA.
Bhí ceisteanna tarraingthe faoin méid smachta a bhí ag FIFA ar an gcomórtas.
Rinne uachtarán FIFA Gianni Infantino sciolladh ar Eorpaigh a bhí cáinteach ar Chatar, lá sula gcuirfear tús leis an gCorn Domhanda.
Alcól.
Bhí cosc curtha ar alcól a dhíol ag na staideanna i gCatar. Glacadh an cinneadh gan ach dhá lá fágtha roimh thús an chomórtais. 
Ní raibh cead ag aon duine, seachas aíonna corparáideacha, deochanna meisciúla a ól laistigh de theorainneacha na staideanna. Bhí cead ag lucht leanúna na bhfoirne deochanna meisciúla a ól i limistéar speisialta a bheas curtha ar bun dóibh (ach costas 60 euro nó níos mó chun dul isteach ann).
Dúshaothrú oibrithe.
Ó roghnaigh FIFA na craobhacha domhanda a lonnú i gCatar, tá an cinneadh sin á cháineadh go forleathan de bharr an chaoi a gcaitear le hoibrithe inimirce agus an easpa cearta don phobal LADTA+, i measc nithe eile.
Bhí éileamh déanta ar FIFA ag Amnesty International agus ag grúpaí eile ciste $450m a bhunú d'oibrithe inimirce agus a gclann a d'fhulaing i rith na deich mbliana ó bronnadh an comórtas ar Chatar.
Ghéill Catar don bhrú idirnáisiúnta cúinsí fostaíochta na gcéadta míle oibrí inimirce agus chuir leasuithe ar bun dá bharr, agus chuir ciste ar bun d'oibrithe nár íocadh pá leo tar éis dóibh a bpostanna a chailliúint.
Timpeallacht.
Bhí córas aerchóirithe sna staidiamaí, creid nó ná creid.
Margaíocht.
Lógó.
Nocht FIFA an lógó do Chorn an Domhain 2022 i gCatar ar an 3 Meán Fómhair 2022.
Liathróid.
Adidas Al Rihla (GA: "An Turas") is ainm don liathróid.
Twitter agus RTÉ.
Bhí comhpháirtíocht ábhair fógartha ag RTÉ agus Twitter faoina gcuirfear míreanna agus buaicphointí ó Chorn Domhanda.
Sonóg.
La'eeb (GA: ) is ainm don tsonóg.
Staideanna.
Imreofar na cluichí in ocht staid i gcúig chathair i gCatar. 
An comórtas.
An tarraingt.
Rinneadh an tarraingt ar an 1 Aibreán 2022 in Doha, Catar.
Dáileadh na bhfoirne.
&lt;small&gt; Idir lúibíní tá an áit a bhí ag an bhfoireann ar rangú FIFA ar an 31 Márta 2022. 
 === Grúpa B === 
 === Grúpa C === 
 === Grúpa D === 
 === Grúpa E === 
 === Grúpa F === 
 === Grúpa G === 
 === Grúpa H === 
 == Babhtaí díbeartha == === Ochtú ceannais ===
 === Ceathrú ceannais ===
 === Leathcheannaiss ===
 === Tríú háit ===
 === Cluiche ceannais ===